cyanic-selkie/wikianc huggingface dataset:
Լի Կուան Յու
Ազգաբնակչության քաղաքականություն
1960-ականների վերջերին, Լին՝ վախենալով, որ Սինգապուրի աճող բնակչությունը կարող է ծանրաբեռնել զարգացող տնտեսությունը, սկսեց «Բավարարվիր Երկուսով» ընտանիք պլանավորում քարոզարշավը։ Զույգերին կոչ էր արվում երկրորդ երեխայից հետո ենթարկվել ստերիլիզացիայի։ Երրորդ կամ չորրորդ երեխաները կրթության ոլորտի առաջնահերթություններից ավելի քիչ էին օգտվում և այդպիսի ընտանիքները տնտեսական ավելի ցածր փոխհատուցում էին ստանում ։
1983 թ.-ին, Լին "Ամուսնական խոշոր բանավեճ" առաջացրեց, որով նա խրախուսում էր Սինգապուրի տղամարդկանց ամուսնանալ բարձրակարգ կրթված կանանց հետ ։ Նա անհանգստանում էր, որ մեծ թվով կրթված կանայք ամուսնացած չէին ։ Բնակչության որոշ շերտեր, որոնց թվում և կրթված կանայք հիասթափված էին նրա հայացքներից ։ Այնուամենայնիվ, ստեղծվեցին ամուսնական գործակալություններ, Սոցիալական զարգացման միավորում, որպեսզի ապահովեն կրթված տղամարդկանց և կանանց ծանոթություններ և նրանց միջև շփում ։ Կրթված մայրերի համար, ովքեր երեք կամ չորս երեխա ունեին, Լին դպրոցների և բնակարանային հարկային զեղջեր մտցրեց, ի հակադարձում նախորդ բավարարվիր երկուսով կարոզարշավին։ 1990-ականների վերջերին ծննդաբերությունն այնքան ընկավ, որ Լիի հաջորդը՝ Գո Չոկ Թոնը այդ խրախուսումը տարածեց բոլոր ամուսնացած կանանց վրա, և նույնիսկ ավելին, մտցրեց "երեխա՝ բոնուս" սխեման ։
Մարմնական պատիժ
Լին մնայուն համոզմունք ուներ մարմնական պատժի՝ մտրակով հարվածելու, արդյունավետության մեջ : Լին՝ իր ինքնակենսագրության՝ Սինգապուրյան պատմություն, մեջ նկարագրում է ինչպես Ռաֆլես հաստատության մեջ ուշացումների համար պարբերաբար մտրակվում էր։ Նա գրում էր․ " Ես կռանում էի աթոռի վրա և ստանում երեք հարված իմ լավագույն տաբատին" Ես չեմ կարծում, թե նա թույլ էր հարվածում։ Ես երբեք չեմ հասկացել արևմտյան կրթական ոլորտի մասնագետներին, ինչու են նրանք այդքան դեմ պատժին։ Այն ինձ և իմ համակուրսեցիներին ոչ մի վնաս չէր պատճառում" : Լիի կառավարությունը Բրիտանական տիրապետությունից ժառանգեց դատական մարմնական պատիժը, սակայն մեծապես ընդլայնեց շրջանակները։ Ըստ բրիտանացիների, այն կիրառվում էր որպես պատիժ անձնական բռնությունների դեպքում, կազմելով ողջ տարվա կտրվածքով մի բռունցքի հարված։ Լիի իշխանության օրոք պատժի կիրառման շրջանակն ընդլայնվում էր ընդգրկելով ավելի ւ ավելի նոր հանցագրծություններ ։ 1993 թվականի դրությամբ այն պարտադիր էր 42 իրավախախտումների համար և ոչ պարտադիր հաջորդ 42-ի համար ։ Հիմնականում հրահանգվելով դատարանների կողմից այժմ պատը կիրառվում է թմրամոլների և անօրինական ներգաղթյալների վրա։ 1987 թվականի 602 պատժից 1993 թ.-ին արդեն պատիժների թիվն աճեց մինչև 3, 244 և 6, 404 2007 թ.-ին ։
1994 թվականին դատական մտրակումը ինտենսիվորեն լուսաբանվում էր մնացյալ աշխարհում, երբ ամերիկացի պատանին մտրակվել էր վանդալիզմի օրենսդրությամբ ։
Դպրոցականների մարմնական պատիժը (միայն տղա աշակերտների համար էր) նմանապես ժառանգվել էր բրիտանացիներից, և համատարած օգտագործվում էր անհնազանդ աշակերտներին դաստիարակելու համար և այն գործի էր դրվել դեռևս 1957 թվականի օրենսդրությամբ ։ Լին մտրակելը մտցրեց նաև Սինգապուրի բանակում, և Սինգապուրը աշխարհի այն քիչ երկրներից է, որտեղ մարմնական պատիժն ընդունված է որպես զինվորական կարգապահության պաշտոնական տույժ ։
Մահատիր Մոհամադ
Լին անհամբեր սպասում էր բարելավել հարաբերությունները Մահատիր Մոհամադ հետ, նրա փոխվարչապետի պաշտոնը ստանձնելուց հետո։ Գիտակցելով, որ Մահատիրը հաջորդ վարչապետը կդառնա, Լին Սինգապուրի պրեզիդենտի միջոցով 1978 թվականին, Մահատիրին հրավիրում է Սինգապուր։ Առաջին ջ հետագա այցերը բարելավում են նրանց միջև անձնական և դիվանագիտական հարաբերությունները։ Մահատիրն առաջարկում է Լիին խզել հարաբերությունները Չինաստանի Դեմոկրատական կուսակցության առաջնորդների հետ, ի պատասխան Մահատիրը պարտավորվում է չխառնվել Մալայում ապրող սինգապուրցիների գործերում։
1988 թվականի հունիսին, Լին և Մահատիրը համաձայնվում են Լինգույ ջրամբարը կառուցել Յոհոր գետի վրա ։
Ավագ նախարար (1990–2004)
Ժողովրդավարական կուսակցությանը յոթ ընտրություններում հաղթանակի տանելուց հետո, 1990 թվականի նոյեմբերի 28-ին, Լին հրաժարական տվեց, վարչապետի աթոռը հանձնելով Գոհ Չոկ Տոնգին ։ Այդ ժամանակ, արդեն, նա աշխարհում վարչապետի աթոռը ամենաերկարն էր զբաղեցրել ։ Անկախությունից հետո սա ղեկավարության առաջին փոփոխությունն էր։ Գոհը, լինելով կառավարությունում ամենաերիտասարդ նախարարը, ընտրվեց վարչապետ ։
Երբ Գոհ Չոկ Տոնգը դարձավ վարչապետ, Լին մնաց կաբինետում ոչ գործադիր՝ ավագ նախարարաի պաշտոնում և խորհրդատուի դեր էր ստանձնել։ Հանրության առջև, Լին ի նշան հարգանքի, Գոհին դիմում էր "իմ վարչապետ"։
Հետագայում Լին լքեց կուսակցության գլխավոր քարտուղարի պաշտոնը և 1992 թվականին Գոհ Չոկ Տոնգը փոխարինեց նրան։
Նախարար դաստիարակ (2004–2011)
2000-ականներից սկսած, Լին իր մտահոգությունն էր արտահայտում երիտասարդ սինգապուրցիների մոտ մանդարին լեզվի իմացության մակարդակի նվազման կապակցությամբ։ Խորհրդարանում իր ելույթներից մեկում նա հայտարարեց․ "Սինգապուրցիները պետք է բլբլան անգլերեն և մանդարին"։ Հետագայում, 2004 թվականի դեկտեմբերին, Լին մի մակարդակ ներքև է իջնում, դառնում նախարար դաստիարակ սկսում մեկ տարվա տևողությամբ "Զիլ" կոչվող արշավ՝ փորձելով երիտասարդներին խրախուսել սովորել և խոսել մանդարինով ։
2005 թվականի հունիսին, Լին հրատարակեց "Իմ մանդարինը կենդանի պահել", որտեղ նկարագրում էր մանդարինի տիրապետման իր տասնամյակների ջանքը՝ լեզու չօգտագործելու պատճառով նա ստիպված էր նորից սովորել։ "'...քանի որ ես այն շատ չէի օգտագործում, այն դառնում էր մոռացված և առկա է լեզվի կորուստ։ Այնուհետև և ստիպված եմ վերակենդանացնել այն։ Դա սարսափելի խնդիր է, որովհետև չափահաս տարիքում սովորելը նույն արմատները չի գցում քո հիշողության մեջ։'"
2005 թվականի հունիսի 12-ին Չինաստանի կենտրոնական հեռուստատեսությանը տված հարցազրույցում, Լին ընդգծել է երկրում առաջնորդության մեջ նորանոր տաղանդների շարունակական ներգրավման անհրաժեշտությունը, ասելով․"'Մնացած աշխարհում մենք պետք է գտնենք մեր նիշան, փոքր անկյուններ, որտեղ չնայած մեր մեր փոքրաթիվ լինելուն, մենք կարող ենք աշխարհին օգտակար դեր ստանձնել։ Դրան հասնելու համար, վերևում մենք պետք է ունենանք որոշում կայացնողներ, ովքեր հեռատես են, լավ ուղեղներ, ովքեր բաց են գաղափարների համար, ովքեր կարող են օգտվել հնարավորություններից, ինչպես մենք դա արեցինք․․․ Իմ աշխատանքը իրականում իմ հետևորդներին գտնելն էր։ Ես գտա նրանց, նրանք կան; նրանց աշխատանքն իրենց հաջորդներին գտնելն է։ Այսպիսով պետք է լինի տաղանդավոր, նվիրված, ազնիվ, ունակ մարդկանց շարունակական նորացում, ովքեր կգործեն ոչ թե իրենց շահերից ելնելով, այլ իրենց ժողովրդի և իրենց երկրի համար։ Եթե նրանք կարող են դա անել, նրանք կփոխանցեն ևս մի սերընդի և այդպես շարունակ։ Այն պահին երբ դա խախտվի, այն կփլուզվի։'"
2008 թվականի սեպտեմբերի 13-ին, Լին սրտի առիթմիայի բուժում էր ս Սինգապուրի գլխավոր հիվանդանոցում, սակայն ի վիճակի եղավ վիդեո կապի միջոցով հիվանդանոցից ողջունել բարեգործական ֆորումը ։ 2010 թվականի սեպտեմբերի 28-ին, նա տեղափոխվեց հիվանդանոց, կրծքավանդակի վարակի պատճառով, չեղարկելով արտաքին գործոց նախարարի հետ հանդիպումը ։
2010 թվականի նոյեմբերին, Վիկիլիքսի հրապարակած ԱՄՆ դիվանագիտական արտահոսքերի շարքում էր, Լիի մասնավոր զրույցները ԱՄՆ պետքարտուղարի տեղակալ Ջեյմս Ստեյնբերգի հետ։ ԱՄՆ դեսպանատան դասակարգված որպես "գաղտնի", զեկույցում Լին տալիս է իր գնահատականները մի շարք Ասիական առաջնորդների մասին և Հյուսիսային Ասիայում զարգացումների վերաբերյալ իր քաղաքական տեսակետը, ներառյալ միջուկային զենքի տարածման հետևանքները ։ Սինգապուրի արտաքին գործերի նախարարությունը արտահոսքի վերաբերյալ իր խորին անհանգստությունն էր արտահայտել, հատկապես դիվանագիտական նամակագրության գաղտնիության պահպանման անհրաժեշտության տեսանկյունից ։
2011 հունվարին, Straits Times Press-ը հրատարակում է Լի Կուան Յու։ Դաժան ճշմարտություններ Սինգապուրը ոտքի կանգնեցնելու համար. ուղղված երիտասարդ սինգապուրցիներին, այն հիմնված էր 2008-2009 թվականներին Լիի տեղական յոթ լրագրողներին տված հարցազրույցների վրա։ Առաջին տպագրությունը՝ 45, 000 օրինակ, 2011 հունվարին, տպագրությունից մեկ ամիս էլ չանցած վաճառվեցին։ Հաջորդ խմբաքանակը 55, 000 տպաքանակով հասանելի դարձավ մի փոքր անց ։
2011 թվականի Սինգապուրի ընտրություններից հետո, որում Սինգապուրի աշխատավորական կուսակցությունը՝ խոշոր ընդդիմադիր կուսակցությունը, աննախատեպ հաջողության հասավ՝ ընտրություններում հաղթանակ տարավ, Լին հայտարարեց, որ ինքը լքում է վարչապետի կաբինետը ։
Թոշակառու
Sunday Times-ի 2011 թվականի նոյեմբերի 6-ի սյունակում, Լիի դուստրը պարզել է, որ իր հայրը տառապում է բազմանյարդաբորբից ։ Սյունակում նա պատմում է, ինչպես առաջին անգամ նա նկատել է հոր հիվանդությունը, երբ 2009 թվականի հոկտեմբերին նրան ուղեկցում էր Կոնեկտիկուտ՝ ԱՄՆ նախկին պետքարտուղար Հենրի Քիսինջերի հետ հանդիպելու։ Վեյ Լին նյարդաբան է, "մի քանի նյարդաբանական թեստեր անելով, պարզեց, որ հոր ոտքի նեյարդերն այնպես չեն աշխատում, ինչպես պետք է։" Մեկ օր անց, ընտրատարածքում ծառատունկ անելիս հարցազրույցի ժամանակ Լին հայտարարեց " Ես կասկած չունեմ, որ դա չի ազդել իմ մտքի, կամքի կամ վճռականության վրա" և "մարդիկ հաշմանդամի սայլակի վրա կարողանում են իրենց ներդրումն անել։ Ես դեռևս երկու ոտք ունեմ, ես կանեմ իմ ներդրումը" :
Առողջության վատթարացում և մահ
2013 թվականի փետրվարի 15-ին, Լին երկարատև սրտանոթային անբավարարվածությունից և դրան հաջորդած դեպի ուղեղ արյան հոսքի կարճատև դադարից հետո, տեղափոխվել էր Սինգապուրի գլխավոր հիվանդանոց   ։ Որպես քաղաքական գործիչ, իր կարիերայի ընթացքում Լին բաց թողեց Չինական Նոր Տարվա ընթրիքը իր ընտրատարածքում, որտեղ նա պետք է լիներ պատվավոր հյուր  ։ Նա հետագայում դուրս էր գրվել, բայց շարունակում էր բուժում ստանալ   ։
2015 փետրվարի 5-ին, Լին ծանր թոքաբորբով տեղափոխվեց Սինգապուրի գլխավոր հիվանդանոցի վերակենդանացման բաժանմունք ։
2015 թվականի մարտի 23-ին, Սինգապուրի վարչապետ Լի Սյանլունը հայտարարեց, որ 91 տարեկանում իր հայրը մահացել է ։ Պաշտոնական հուղակավորությունը տեղի ունեցավ մարտի 29-ին, որին ներկա էին աշխարհի առաջնորդները ։ Նույն օրը նրան դիակիզել են մասնավոր արարողության ժամանակ ։
Միջազգային կազմակերպություններ
Լին Ժակ "Շիրակ Կայուն զարգացման և մշակույթների երկխոսության համար Հիմնադրամի" պատվավոր անդամ էր, այն ժամանակից ի վեր, երբ Ֆրանսիայի նախկին նախագահ Ժակ Շիրակն այն ստեղծեց խաղաղության խթանման համար։
Լին Հենրի Քիսինջերի, Ռիլեյ Բեխտելի, Ջորջ Շուլցի և այլոց հետ Դավիդ Ռոկֆելլեր "Միջազգային հանձնաժողովի" անդամ էր։ Ի հավելումն նա Պոլ Ջոնսոնի և Էռնեստո Զեդիլոյի հետ Ֆորբսի ուղեղներից մեկն էր։
ԼԳԲՏ իրավունքներ
Առաջին անգամ Լիին հրապարակավ հարց տվեցին Սինգապուրում ԼԳԲՏ իրավունքների մասին 1998 թվականի CNN-ին տված հարցազրույցի ընթացքում։ Հարցը տրվել էր անանուն գեյի կողմից, ով հարցնում էր ԼԳԲՏ մարդկանց ապագայի մասին Սինգապուրում։ Լին պատասխանեց, որ դա կառավարությունը չէ, որ պիտի որոշի ընդունել նույնասեռականությունը, թե ոչ; դա սինգապուրյան հասարակությունը պետք է որոշի։ Նա նաև ասաց, ինքը չի կարծում, որ "գեյերի իրավունքների ագրեսիվ շարժումը" կարող է փոխել հարցի վերաբերյալ մարդկանց տեսակետը։ Նա հավելեց, որ կառավարությունը չի միջամտի կամ հետապնդի մեկին անկախ նրանից նա հետերոսեքսուալ է, կամ այլ կերպ ։
Հաջորդ անգամ Լիին հոմոսեքսուալության մասին հարց են տվելԼիին հարցրել են 2007 թվականի Ժողովրդական գործողությունների կուսակցության երիտասարդական թևի հավաքում։ Նրան հարցրել են նրա կարծիքը, արդյոք հոմոսեքսուալիզմը բնության, թե դաստիարակության արդյունք է։ Նա պատասխանել է, որ ինքը հարցրել է բժիշկներին հոմոսեքսուալության բնույթի մասին, և ստացել է պատասխան, որ այն գենետիկորեն գեների պատահական փոխանցման արդյունք է ։
Լիի Սինգապուրը ոտքի հանելու դառը ճշմարտությունը գրքում, նրան կրկին հոմոսեքսուալության մասին հարց են տվել։ Հարցը վերաբերում էր նրա անձնական տեսակետին։ Հարցրել էին, թե ինչպես կվերաբերվեր, եթե նրա թոռներից մեկը հոմոսեքսուալիստ դառնար։ Նա պատասխանել էր, որ ինքը կընդուներ իր թոռանը, քանի որ հոմոսեքսուալությունը գենետիկ կոդ է ։ Հարցերից մեկն էր, արդյոք ԼԳԲՏ մարդիկ կարո՞ղ են որդեգրել երեխաներ։ Նա պատասխանել է, թե չի կարծում, որ ԼԳԲՏ զույգերը կարող են երեխա որդեգրել, քանի որ նրանք չունեն երեխա դաստիարակելու համար մայրական բնազդ, որն առաջանում է հզիության շրջանում ։
Սինգապուրում, մինչ օրս քրեականացված է տղամարդկանց միջև հոմոսեքսուալ հարաբերությունները։
Կրոնական հայացքներ
Լին հայտնի էր որպես ագնոստիկ մի քանի առիթներով, մասնավորապես, 1983 թվականին Գո Քեն Սվիին տված հարցազրույցում Լին հայտնի է դարձել որպես ագնոստիկ ։ Լին անձամբ հայտարարել է իր ագնոստիցիզմի մասին Նյու Յորք Թայմս in 2010 թվականին Նյու Յորք թայմսին տված իր հարցազրույցի ընթացքում, սակայն նա ճշտեց, որ պատանեկության տարիներին նա զբաղվել է Չինական ժողովրդական կրոնով։ 1997 թվականին, հոր մահից հետո, Լին դադարեցրեց զբաղվել չինական ժողովրդական կրոնով ։ Նա ամրապնդեց իր կրոնական հայացքները, հայտարարելով, "Ես չէի ասի, որ ես աթեիստ եմ, ես ոչ կարող եմ մերժել, ոչ ընդունել, որ կա աստված" : 2009 թվականին, Լի Կուան Յուն իրեն ներկայացել է որպես Բուդդիստ/Տաոիստ համայնքի անդամ, National Geographic Magazine-ին տված հարցազրույցում ։ Նրա երկու կրտսեր եղբայրները՝ Ֆրեդի Լին և Լի Սուան Յուն, համապատասխանաբար Անգլիկան և Մեթոդիստ եկեղեցիների անդամ էին ։
Քաղաքական ժառանգություն
1959 - 1990 թվականներին, Լին որպես Սինգապուրի վարչապետ, նախագահաել է Սինգապուրի բազմաթիվ հաջողություններում։ Սինգապուրի մեկ անձին ընկնող Համախառն ազգային արդյունքը աճել էր $1, 240 (1959) մինչև $18, 437 (1990). Սինգապուրում Գործազրկության ցուցանիշը 13.5% (1959) իջել էր 1.7% in (1990). Արտաքին առևտուրը $7.3 բիլիոնից (1959) աճել էր $205 բիլիոն (1990). Այլ բնագավառներում, կյանքի տևողությունը աճել էր 65 տարուց (1960) մինչև 74 տարի (1990)։ Ժողովրդագրությունը՝ Սինգապուրի բնակչությունը 1.6 միլիոնից (1959) աճել էր 3 միլիոն (1990)։ Պետական բնակարանների թիվը 22, 975-ից (1959) աճել էր 667, 575 (1990)։ Գրագիտության մակարդակը Սինգապուրում 52%-ից (1957) բարձրացել էր 90% (1990)։ Զբոսաշրջությունը 0.1 միլիոնից (1960) աճել էր 5.3 միլիոն (1990).
Լիի կառավարման երեք տասնամյակների ընթացքում, Սինգապուրը զարգացող երկրներից դարձավ Ասիայի ամենազարգացած երկրներից մեկը։ Լին ասում էր, որ Սինգապուրի միակ բնական ռեսուրսը նրա ժողովուրդն է, իր ուժեղ աշխատանքային էթիկայով ։
Լիի հաջողությունները Սինգապուրում խորը ազդեցություն ունեցան Չինաստանի կոմունիստական առաջնորդների վրա, ովքեր մեծ ջանք թափեցին, հատկապես Դեն Սյաոպինը՝ նմանակելու տնտեսական աճի, ձեռներեցության և այլակարծության նուրբ ճնշման Լիի որդեգրած քաղաքականությունը։ 22, 000-ից ավել չինական պաշտոնյաներ ուղարկվեցին Սինգապուր, ուսումնասիրելու կիրառվող մեթոդները ։ Նա նաև վերջին տարիներին մեծ ազդեցություն ունեցավ Ռուսաստանի մտածղության վրա ։
Այլ համաշխարհային առաջնորդներ նույնպես բարձր էին գնահատում Լիին։ Հենրի Քիսինջերը մի անգամ ասել է, որ Լին "պատմության ասիմետրիաներից մեկն է"։ Բրիտանիայի նախկին վարչապետ Մարգարետ Թետչերը բարձր է գնահատել Լիին․ "Քարոզչության մառախուղ մտնելու նրա ճանապարհը և մեր ժամանակի խնդիրները յուրահատուկ պարզությամբ ներկայացնելու և դրանք լուծելու ճանապարհը". Բրիտանիայի հաջորդ վարչապետ, Թոնի Բլեերը, Լիին անվանել է "երբևէ ինձ հանդիպած ամենախելացի առաջնորդը" :
Մյուս կողմից, բազմաթիվ սինգապուրցիներ քննադատում էին Լիին որպես ավտորիտար և այլակարծություն չհանդուրժող, վկայակոչելով՝ քաղաքական ընդդիմախոսներին և թերթերին դատի տալու, հիմնականում հաջողակ, փորձերը։ Լրագրողներ առանց սահմանների միջազգային խումբը խնդրել էր Լիին և Սինգապուրի բարձրաստիճան պաշտոնյաներին կանգնեցնել լրագրողների դեմ զրպարտության հայցերը ։
Ի հավելումն ավտորիտար լինելուն, Լին մեղադրվում էր նաև իշխող դասում էլիտարության մշակույթի խրախուսման մեջ։ Մայքլ Բարը իր Սինգապուրի իշխող վերնախավը։ ազդեցության և իշխանության ցանցերը գրքում պնդում է որ արժանավորների համակարգը Սինգապուրում այնպիսին չէ, ինչպես ներկայացնում է կառավարությունը; ավելի շուտ դա հովանավորչության քավոր-սանիկ համակարգ է, որը ղեկավարվում է Լիի ընտանիքի և նրանց ընկերների ու դաշնակիցների կողմից։ Այնուհետև Բարը պնդում է, որ չնայած կառավարությունը ներկայանում է որպես բազմազգ քաղաք-պետություն, սակայն ողջ ցանցերում գերակշռում են էթնիկ չինացիները, մալայ և հնդիկ էթնիկ խմբերին թողնելով անզոր։ Ըստ Բարի ապագա քաղաքական և տնտեսական վերնախավի ընտրելու գործընթացը գտնվում է մի խումբ Բրիտանիայում ուսանած էթնիկ չինացիների ձեռքում, որոնց հետ Լին ուսանել է Քեմբրիջում ։
Դիվան Նեյր
1999 թվականին, Սինգապուրի նախկին նախագահ Դիվան Նեյրը, որը Կանադայում էր ապրում, Տորոնտո Մոլորակ և Փոստին տված հարցազրույցում նշել էր, որ Լին իր հակառակորդներին սնանկացնում էր և զրկում քաղաքական իրավունքներից։ Նա նշել էր նույնպես, որ Լին "թեյնիկների հանրախանութով" շրջապատված "ավելի ու ավելի ինքնագոհ գիտունիկի է նմանվում"։ Ի պատասխան, Լին Նեյրին դատի տվեց Կանադական դատարանում և Նեյրը հակընդեմ հայցով դիմեց ։ Լին այնոուհետև գործունեություն ծավալեց Նեյլի հակընդեմ հայցը դատարանից դուրս բերելու նպատակով, սակայն չհաջողեց ։
Համաձայն Լիի հուշերի, Նեյրը ստիպված էր հրաժարական տալնախագահի աթոռից, նրան վերագրվող ալկոհոլիզմի պատճառով, ինչը Նեյրը ժխտում էր։
Միջազգային Նյու Յորք Թայմսի զրպարտության գործը
2010 թվականին, Լին, որդու՝ Լի Սյան Լունի և Գո Չոկ Թոնի հետ դատական գործ հարուցեց Նյու Յորք Թայմս ընկերության դեմ, "Ամեն ինչ ընտանիքում" հոդվածի կապակցությամբ։Միջազգային Նյու Յորք թայմսը մարտ ամսին ներողություն խնդրեց, որ հոդվածի ընթերցողներին կարող է թվալ, որ "կրտսեր Լին իր պաշտոնը ստացել է ոչ իր արժանիքների համար"։ Միևնույն ժամանակ ընկերությունը համաձայնեց Լի Սյան Լունին վճարել S$60, 000, Լիին՝ S$50, 000 և S$50, 000 Գոյին (ընդամենը՝ այն ժամանակվա US$114, 000), ավելացրած իրավաբանական ծախսերը  ։
Իսլամ
1999 թվականին, քննարկման ֆորումում, Լի Կուան Յուին հարցրին, արդյոք տարբեր էթնիկ խմբերի էմոցիոնալ կապերը կարող են խանգարել պետության կառուցմանը։ Լին պատասխանեց․ "Այո, ես այդպես եմ կարծում, երկար ժամանակահատվածում, ընտրողաբար։ Մենք չպետք է սխալվենք։ Եթե, օրինակ, շատ հավատացյալ մալայացի սպային, ով ընտանեկան կապեր ունի Մալայզիայում, հրազենային միավորների պատասխանատու, դա շատ բարդ գործ է։ Մենք պետք է իմանանք նրա կապերը։ Ես խոսում եմ սրա մասին, քանի որ սրանք ռեալ են, և եթե ես այդպես չմտածեմ, և ես կարծում եմ, եթե նույնիսկ այսօր վարչապետը չհոգա այդ մասին, մենք կարող ենք ողբերգություն ունենալ :
Միջադեպը հետևել էր Լիի "Լի Կուան Յու․ Սինգապուրը ոտքի հանելու դառը ճշմարտությունը" գրքի հրապարակումից հետո։ Գրքում Լին փաստել էր, որ Սինգապուրի մուսուլմանները կրոնի պատճառով ինտեգրման դժվարություններ ունեն, և նրանց կոչ էր անում իսլամի ավանդույթներին քիչ հետևել" :
Մշակութային պատկերներ
1979 թվականին, գեղանկարիչ Չու Միա Թին պատկերում է Լիին Լոնդոնից վերադառնալիս ։
1991 թվականին, Չուն պատկերել է Լիին Սինգապուրի վերափոխման ֆոնին։ Հատուկ պատվերով արված նկարը նա Լիին նվիրեց անձամբ ։
2006 թվականին, նկարիչ-գրող Ջեյսոն Վին ներկայացրեց Էլ ոչ մի արցունք պարոն Լի, 8, 000 Ջոնսոն&Ջոնսոն շամպունների տարաների պլաստիկ գլխիկներից պատրաստված Լիի պատկերը ուղղանկյուն պատվանդանի վրա։ Լին ներկայացված է 1965 թվականին հեռուստատեսությամբ Մալայզիայից անջատվելու մասին հայտարարության պահն, երբ նա ուղիղ եթերում լաց եղավ ։
2008 թվականին, նկարիչ Բեն Պուան Հերոս գլխագրով Լիի նկարների սոլո ցուցահանդես բացեց ։
2009 թվականին, նկարիչ Ռիչարդ Լիմ Հանը Լիի գեղանկարների սոլո ցուցահանդես է ներկայացնում ։ Նույն տարում ծաղրանկարիչ և նկարիչ Սոնի Լյուն Լիին պատկերում է ծաղրանկարային արձանիկների շարքով ։
Հուշեր
1998-2000 տարիների ընթացքում, Լի Կուան Յուն հրատարակեց երկու հատոր հուշերի ժողովածու։ Սինգապուրյան պատմություն (1998), որն ընդգրկում է Սինգապուրի պատմությունը Լիի տեսանկյունից մինչև 1965 թվականի տարանջատումը Մալայզիայից, և Երրորդ աշխարհից առաջին։ Սինգապուրյան պատմություն (2000) տալիս է Սինգապուրի զարգացած պետության հետագա վերափոխման իր հաշվետվությունը։ 2005 թվականին նա հրատարակում է, Իմ մանդարինի կենդանի պահելը։ Լի Կուան Յու լեզվի ուսուցման փորձը, որում նկարագրում է երեսունում մանդարին սովորելու իր մարտահրավերը և ինչու է արտասահմանում ապրող չինացիների համար կարևոր սովորել և խոսել չինարեն։ 2011, Լին հրատարակեց Սինգապուրի երկլեզու ճամփան իմ ողջ կյանքի մարտահրավերը, որը փաստագրում էր բազմառասա հասարակության մեջ երկլեզու քաղաքականություն որդեգրելու նրա պայքարը։ 2011 թվականին Լին հրատարակեց 458 էջանոց Սինգապուրը ոտքի հանելու դառը ճշմարտությունը, հարց ու պատասխան գիրքը, որում լրագրողներին տված նրա հարցազրույցներն են, որտեղ նա պատասխանում է այն մարտահրավերներին վերաբերող հարցերին, որոնցում հայտնվեց Սինգապուրը անկախություն ձեռք բերելուց անմիջապես հետո, ապագա քաղաքական լանդշաֆթին, Սինգապուրի երիտասարդության հա մար ստեղծված հնարավորությունները և նրա անձնական տեսակետը միասեռականության և ընտանիքի վերաբերյալ։
2013 թվականին, Լին հրատարակեց երկու նոր գիրք, Լի Կուան Յուի խելքն ու իմաստությունը և Մի մարդու աշխարհի պատկերացումը։ Լի Կուան Յուի խելքն ու իմաստությունը գիրքը գրեթե 600 մեջբերումներ է ներառում, որոնք ներկայացնում են Սինգապուրին և աշխարհին վերաբերող մի շարք թեմաներին վերաբերող նրա հայացքների ամփոփում։ Մի մարդու աշխարհի պատկերացումը գրքում, Լին իր փորձի հիման վրա պատկերում է այսօրվա աշխարհը և ինչպիսին այն կարող է լինել 20 տարի անց։
Ծանոթագրություններ
Կատեգորիա:Սինգապուրի վարչապետներ Կատեգորիա:Սեպտեմբերի 16 ծնունդներ Կատեգորիա:1923 ծնունդներ Կատեգորիա:Սինգապուրում ծնվածներ Կատեգորիա:Սինգապուրում մահացածներ Կատեգորիա:Մարտի 23 մահեր Կատեգորիա:2015 մահեր Կատեգորիա:Քեմբրիջի համալսարանի շրջանավարտներ Կատեգորիա:Թոքաբորբից մահացածներ Կատեգորիա:Անկախության ակտիվիստներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Սինգապուրի քաղաքական գործիչներ
Ախալշենի (Խուլոյի շրջան)
Ախալշենի (ახალშენი), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում ։
Դիրք
Գտնվում է ծովի մակարդակից 1500 մետր բարձրության վրա։ Շրջկենտրոն Խուլոյից 45 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 95 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խուլոյի շրջան Կատեգորիա:Աջարիայի բնակավայրեր
Կարինե Առուստամյան
Կարինե Կարենի Առուստամյան, հայ բժիշկ, մանկաբարձ-գինեկոլոգ։ Բժշկական գիտությունների դոկտոր (2007), պրոֆեսոր։ Մոր և մանկան առողջության պահպանման գիտահետազոտական կենտրոնի ոչ վիրաբուժական գինեկոլոգիայի բաժանմունքի վարիչ ։
Կենսագրություն
1976 թվականին ավարտել է Երևանի պետական բժշկական ինստիտուտի բուժական ֆակուլտետը։ 1976-1978 թվականներին եղել է Մանկաբարձության և գինեկոլոգիայի գիտահետազոտական ինստիտուտի կլինիկական օրդինատոր, 1979-1995 թվականներին ՝ մանկաբարձ-գինեկոլոգ, կրտսեր գիտաշխատող, 1995-2003 թվականներին՝ մանկաբարձ-գինեկոլոգ, ավագ գիտաշխատող, 2003 թվականից՝ մանկաբարձ-գինեկոլոգ, առաջատար գիտաշխատող, 1997 թվականից՝ Մոր և մանկան առողջության պահպանման գիտահետազոտական կենտրոնի ոչ վիրաբուժական գինեկոլոգիայի բաժանմունքի վարիչ, միաժամանակ՝ գիտական գծով փոխտնօրեն։ 2007 թվականին պաշտպանել է դոկտորական թեզ և ստացել բժշկական գիտությունների դոկտորի կոչում։ 2009-2010 թվականներին եղել է ՀՀ առողջապահության նախարարության Առողջապահության ազգային ինստիտուտի մանկաբարձության և գինեկոլոգիայի ամբիոնի դոցենտ, 2011 թվականից՝ Մխիթար Հերացու անվան բժշկական համալսարանի հետբուհական և շարունակական կրթության ֆակուլտետի Մանկաբարձության և գինեկոլոգիայի ամբիոնի պրոֆեսոր ։
Գեղանկարչություն
Կարինե Առուստամյանը զբաղվում է նաև գեղանկարչությամբ։ Նրա «Կենաց ծառ», «Անվերջություն» և «Մի կակաչի պատմություն» աշխատանքները ներկայացվել են 2019 թվականին Երևանի Հայ Արտ կենտրոնում կազմակերպված «Ստեղծագործում են բժիշկները», «Երբ արարում են բժիշկները, բժշկում է արվեստը» խորագրով ցուցահանդեսում ։
Ծանոթագրություններ
Կատեգորիա:Հայ բժիշկներ Կատեգորիա:Հայ մանկաբարձներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:Պողոսյան մրցանակի դափնեկիրներ
Արամ Ամիրբեկյան
Հղումներ
Կատեգորիա:Հայ դերասաններ Կատեգորիա:Հայ կինոդերասաններ
Radio Ga Ga
«Radio Ga Ga», բրիտանական Queen ռոք խմբի երգը 1984 թվականի The Works ալբոմից։ Հեղինակը Ռոջեր Թեյլորն է։
Ինչպես գրում էին շատ քննադատներ, երգը շատ ճիշտ արտահայտում է այն ժամանակի բրիտանական ռադիոհաղորդումների վիճակը։ Չնայած քննադատների գնահատականներին («Անկարգ հիմարություն», հայտարարել է NME ամսագիրը), երգը շատ վարակիչ է եղել և բարձրացել է Բրիտանիայի հիթ-շքերթի երկրորդ տեղ և առաջին տեղ աշխարհի 19 երկրներում։
Երգը կատարվում էր խմբի գրեթե բոլոր համերգների ժամանակ, այդ թվում նաև «Live Aid» լեգենդար համերգի ժամանակ, երբ կրկներգի ռիթմը ծափահարում էին միանգամից 70000 մարդ։
Երգը ընդգրկված է Greatest Hits II հավաքածուում։
Պատմություն
Սկզբնական տարբերակում երգի անվանումն էր «Radio Ca-Ca»՝ այդ բառերը արտասանել է Ռոջեր Թեյլորի փոքր երեխան։ Թեյլորը գրել է այդ երգը իր սոլո ալբոմի համար, փակվելով երեք օր շարունակ ստուդիայում Roland Jupiter 8 սինտեզատորով և դրամ մեքենայով։ Խմբի մնացած անդամները տեսել են դրա մեջ հնարավոր հիթ, վերջացրել են գրել բառերը և գործիքային մասերը, հատկապես, փոխելով անվանումը «Radio Ga Ga»-ի վրա։
Թեյլորը բացատրել է, թե ինչպես է առաջացել «Մետրապոլիսից» դրվագներ տեսահոլովակի սցենարի մեջ ներառելու գաղափարը․ «Ջորջո Մորոդերը գնել է «Մետրապոլիս» ֆիլմի հեղինակային իրավունքները և ուզել է, որ մենք երգ գրենք դրա համար։ Մենք գրել ենք երգը և տվել փոխանակման ֆիլմից մի քանի դրվագ օգտագործելու համար»։ Եթերի համար իրավունքները ստիպված էինք գնել ԳԴՀ-ից ։
Տեսահոլովակ
Տեսահոլովակում օգտագործվել են «Մետրապոլիս» ֆիլմից և Երկրորդ համաշխարհային պատերազմի ժամանակների կինոխրոնիկայից դրվագներ։ Մուտքից հետո հայտնվում է ամբողջ խումբը, «թռչող մեքենայի» մեջ նստած։ Ֆրեդի Մերկուրին նստած է աջից, ինչպես և Ռոջեր Թեյլորը, իսկ Բրայան Մեյը և Ջոն Դիքոնը՝ հետևից։
«So don’t become some background noise» բառերից հետո տեսահոլովակը սև-սպիտակ է դառնում, հետո տեսահոլովակը գույնը «վաստակում է» գույն և էկրանի վրա հայտնվում է երգող Ֆրեդի Մերկուրին սև շալվարով և կարմիր կոստյումով։ Կրկներգի ժամանակ նորից հայտնվում է ամբողջ խումբը և «Queen»-ի սպիտակ հագուստով երկրպագուները։ Այդ գաղափարը դուր է եկել «Queen»-ի բոլոր երկրպագուներին։
Երկրորդ կրկներգի կատարման ժամանակ օգտագործվել են Queen-ի այլ տեսահոլովակներից դրվագներ։ Բրայան Մեյի կիթառը հայտնվում է երգի վերջում։ Կիթառային պարտիայից հետո Ֆրեդին նորից երգում է «You had your time — you had the power. You’ve yet to have your finest hour. Radio...», տեսահոլովակը աստիճանաբար ավարտվում է։
Թատրոնում
1997 թվականին խորեոգրաֆ Մորիս Բեժարը օգտագործել է երգը, Queen-ի մնացած ստեղծագործությունների հետ միասին, իր «Հոգևորականների տուն» բալետում։
Ազդեցություն
Ամերիկացի երգչուհի Լեդի Գագան վերցրել է իր կեղծանունը այդ երգի պատվին ։ Նրա բառերի համաձայն, նա սիրում է Queen-ը և նրանց Radio Gaga հիթը, ինչի համար էլ ընտրել այդ կեղծանունը ։
Արտաքին հղումներ
Կատեգորիա:Երգեր այբբենական կարգով Կատեգորիա:Քուին խմբի երգեր Կատեգորիա:Բրիտանական երգեր Կատեգորիա:Ռոք երգեր Կատեգորիա:Irish Singles Chart գլխավորած սինգլներ
Կալչինատե
Կալչինատե (Calsinàt, Calcinate), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը կազմում է 5273 մարդ։ Բնակչության խտությունը 333 մարդ/կմ²։ Տարածքը՝ 14 կմ²։ Փոստային ինդեքս՝ 24050։ Հեռախոսային կոդ՝ 035։
Կոմունայում օգոստոսի 15-ին հատկապես նշվում է Սուրբ Մարիամ Աստվածածնի Վերափոխումը, սակայն հիմնական տոնակատարությունները սովորաբար տեղի են ունենում սեպտեմբերի սկզբին։
Ծանոթագրություններ
Կատեգորիա:Իտալիայի բնակավայրեր
Օբտովսկի գյուղական խորհուրդ (Կրոլեվեցկի շրջան)
Օբտովսկի գյուղական խորհուրդ  (Обтівська сільська рада), Ուկրաինայի Սումիի մարզի Կրոլևեցկի շրջանում ։
2001 թվականի տվյալներով Օբտովսկի գյուղական խորհրդում բնակվում էր 1781 մարդ։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր
Ժողովածու (4178)
Ժողովածու (4178), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4178 թվի տակ։ Ձեռագիրը գրվել է 17-րդ դարում՝ Արիստակես, անանուն գրիչների կողմից։ Գրված է թղթի վրա, որը ունի 26x20 չափս։ Ձեռագիրը կազմված է 408 թերթից։ Գրված է երկսյուն, բոլորգրով։ Կազմը` կտոր, աստառը՝ դրոշմազարդ կտավ։ Հիշատակարաններ՝ 110ա, 122ա, 243ա, 298ա, 122ա, 407ա ։
Ծանոթագրություններ
Կատեգորիա:Մատենադարանի ձեռագրեր
Միգելետե
Միգելետե (Miguelete) բնակավայր Ուրուգվայի հարավարևելյան մասում, Կոլոնիա դեպարտամենտում։
Բնակչություն
Բնակչությունը ըստ 2011 թվականի տվյալների կազմում է՝ 999 մարդ.
Աղբյուր։ Instituto Nacional de Estadística de Uruguay ։
Արտաքին հղումներ
Կատեգորիա:Ուրուգվայի բնակավայրեր
Յաբլոնևո (գյուղ, Լեբեդյանսկի շրջան)
Յաբլոնևո (Яблонево), գյուղ Ռուսաստանի Լիպեցկի մարզի Լեբեդյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լեբեդյանսկի շրջանի բնակավայրեր
Լապտևա (ավան, Չուգուևի շրջան)
Լապտևա (Лаптєва), ավան Ուկրաինայի Խարկովի մարզի Չուգուևի շրջանում։
Արտաքին հղումներ
Կատեգորիա:Ուկրաինայի Խարկովի մարզի Չուգուևի շրջանի բնակավայրեր Կատեգորիա:Ուկրաինայի ավաններ
Սարատովի Լ․ Սոբինովի անվան պետական ​​կոնսերվատորիա
'''Սարատովի Լ. Վ. Սոբինովի անվան պետական կոնսերվատորիա''' (Саратовская государственная консерватория имени Л.В. Собинова, ՍՊԿ), բարձրագույն երաժշտական ուսումնական հաստատություն Սարատովում, երրորդ կոնսերվատորիան Ռուսաստանում։ Հիմնադրվել է 1912 թվականին, երաժշտական ուսումնարանի բազայի վրա ։
Պատմություն
Հիմնադրվել է որպես Սարատովյան Ռուսական կայսերական Ալեքսեևյան երաժշտական ընկերության կոնսերվատորիա և կոչվել է գահաժառանգ Ալեքսեյի պատվին։
Կոնսերվատորիայի նեոգոթական շենքը կառուցվել է 1902 թվականին Նեմեցկայա և Նիկոլսկայա փողոցների անկյունում հատկացված տեղամասում արքայադուստր Մեշչերսկայայի ջանքերով, քաղաքի ճարտարապետ Ալեքսանդր Յագնի (1848-1922) նախագծով՝ երաժշտական ուսումնարանի տեղակայման համար։
Այն բանից հետո, երբ Իվան Սլավինը համոզեց Ռուսաստանի երաժշտական ընկերությանը բացել երկրի երրորդ կոնսերվատորիան Սարատովում (այլ ոչ թե Վորոնեժում), Սեմյոն Կալլիստրատովը շենքը հիմնովին վերակառուցեց։ Վերակառուցումից հետո այն դարձավ քաղաքի կենտրոնի գերիշխող շինություններից մեկը և նրա այցեքարտը։ 1918 թվականին ազգայնացումից հետո կոնսերվատորիան ստացավ պետական անվանումը։ 1935 թվականին կոնսերվատորիան կոչվեց Լեոնիդ Սոբինովի անունով։
1985 թվականի աշնանը Կոնսերվատորիայի մեծ դահլիճը զարդարվեց գերմանական «Sauer» ֆիրմայի երգեհոնով։
Համերգային դահլիճներ
Սարատովի պետական կոնսերվատորիան ունի երեք համերգասրահ՝
Ներկայումս տարեկան շուրջ 300 համերգ է անցկացվում կոնսերվատորիայի դահլիճներում, այդ թվում՝ շուրջ 200-ը անվճար։ Ընդհանուր առմամբ, կոնսերվատորիայի ստեղծագործական գործունեությունն իրականացվում է հետևյալ հիմնական ուղղություններում՝
Ամբիոններ
2010 թվականի սեպտեմբերի 1-ին թատերական ֆակուլտետը վերակազմավորվել է Լ. Սոբինովի անվան Սարատովի պետական կոնսերվատորիայի թատերական ինստիտուտի։
Արտաքին հղումներ
Կատեգորիա:1912 հիմնադրված կրթական հաստատություններ Կատեգորիա:Ռուսաստանի մշակութային ժառանգության օբյեկտներ Կատեգորիա:Սարատովի տեսարժան վայրեր
Քոմալ շրջան (Տեխաս)
Քոմալ շրջան (Comal County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 109 635 մարդ ։ ԱՄՆ-ի վիճակագրության բյուրոյի համաձայն 2014 թվականին բնակչությունը կազմում էր 123 694 մարդ ։ Շրջկենտրոնն է Նյու Բրաունֆելս (New Braunfels) բնակավայրը ։
Պատմություն
Շրջանը պաշտոնապես կազմավորվել է 1846 թվականին Բեխար շրջանի հատվածից։ Իր անվանումը ստացել է Քոմալ գետի անունից։
Աշխարհագրություն
ԱՄՆ վիճակագրության բյուրոյի տվյալներով Քոմալ շրջանի ընդհանուր մակերեսը կազմում է 1488 կմ², որից 1454 կմ²-ն զբաղեցնում է ցամաքը, իսկ 34 կմ²-ն կամ 2,29 %-ը՝ ջրային տարածքները ։
Բնակչություն
Բնակչության թիվը 2010 թվականի դրությամբ կազմում էր 108,472 մարդ։ Առկա էր 29 066 տնային տնտեսություն և 21 886 ընտանիք։ Բնակչության խտությունը կազմում էր 54 մարդ/կմ²։ Հաշվվում էր 32 718 բնակելի շինություն՝ 22 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 89,08 %, աֆրոամերիկացիներ – 0,95 %, բնիկ ամերիկացիներ (հնդկացիներ) – 0,53 %, ասիացիներ – 0,46 %, խաղաղօվկիանոսյան կղզիների բնակիչներ – 0.03 %, այլ ռասաների ներկայացուցիչներ – 6,98 %, երկու կամ ավելի ռասաների ներկայացուցիչներ – 1,96 %: Իսպանախոսները կամ լատինոամերիկացիները կազմում են բնակչության 22,57 %–ը (անկախ ռասայից)։
Բնակչության տարիքային կազմը հետևյալն էր՝ 25,50 % - մինչև 18 տարեկան, 7,00 % - 18-24 տարեկան, 27,50 % - 25-44 տարեկան, 25,20 % - 45-64 տարեկան և 14,80 % - 65 և ավելի բարձր։ Շրջանի բնակչի միջին տարիքը 39 տարեկան է։ Յուրաքանչյուր 100 կնոջը բաժին է ընկնում 96,00 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 93,20 տղամարդ։
2014 թվականի դրությամբ բնակչության թիվը կազմում էր 123 694 մարդ։ Բնակչության խտությունը կազմում էր 85 մարդ/կմ²։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Լիպնո (գյուղ, Կիվերցիի շրջան)
Լիպնո (Липне), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
Արտաքին հղումներ
Կատեգորիա:Ուկրաինայի Վոլինի մարզի Կիվերցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1577 թվականին հիմնադրված բնակավայրեր
Լիաննա Հարությունյան
Լիաննա Սամվելի Հարությունյան, հայ օպերային երգչուհի (սոպրանո)։
Կենսագրություն
Լիաննա Հարությունյանը ծնվել է 1975 թվականի հուլիսի 28-ին Մեծամորում (ներկայում՝ ՀՀ Արմավիրի մարզում)։ 1989 թվականն աարտել է Մեծամորի երաժշտական դպրոցի դաշնամուրի բաժինը, 1996 թվականին՝ Երևանի պետական կոնսերվատորիայի երգեցողության բաժինը (Ս. Դանիելանի դասարան )։ 2002 թվականին ավարտել է Փարիզի «Բաստիլ» օպերայի երիտասարդ երգիչների վերապատրաստման ակադեմիան։ Վարպետության դասեր է առել նշանավոր երգիչներ Ռ. Սկոտոյից (սոպրանո), Ք. Լյուդվիգից (մեցցո սոպրանո), Լ. Ալվանից (տենոր), Ե. Ե. Նեստերենկոյից (բաս)։
2002 թվականից հանդես է եկել Լոնդոնի «Քովենտ Գարդեն», Բիլբաոյի «Աբաո-Օլբե», Նեապոլի «Սան Կառլո», Նյու Յորքի «Մետրոպոլիտեն օպերա», Սան Ֆրանցիսկոյի, Մադրիդի թագավորական, Մելբուռնի, Բրյուսելի, Ցյուրիխի, Ֆրանկֆուրտի և այլ օպերային թատրոններում. դերերգերից են՝ Դեզդեմոնա, Լեոնորա, Վիոլետտա (Ջ. Վերդիի «Օթելլո», «Տրուբադուր», «Տրավիատա»), Չիո-Չիո սան, Միմի, Տոսկա (Ջ. Պուչչինիի «Չիո-Չիո սան», «Բոհեմ», «Տոսկա»), Իոլանտա (Պ. Ի. Չայկովսկու «Իոլանտա»), Ադրիանա (Ֆ. Չիլեայի «Ադրիանա Լեկուվրյոր»), Մարգարիտ (Շ. Գունոյի «Ֆաուստ») և այլն։ Կատարել է նաև Ջ. Վերդիի «Ռեքվիեմ»-ի և Ա. Դվորժակի «Ստաբատ Մատեր»-ի սոպրանոյի երգամասերը։
Արտաքին հղումներ
Կատեգորիա:Հայ օպերային երգչուհիներ Կատեգորիա:Հայ սոպրանոներ
Աշոտ Մարգարյան
Աշոտ Արմենի Մարգարյան, հայ հասարակական և պետական գործիչ, Արցախի Հանրապետության վարչապետի օգնական (2014-2016) , Հայաստանի վարչապետի օգնական (2016 հոկտեմբեր 18 - 2017 փետրվար 6) ։ ՀՀ Աշխատանքի և սոցիալական հարցերի նախարարի տեղակալ (2017 թ․փետրվար -2017-հուլիս ։ 2017 թ․ սեպտեմբերից Հայաստանի մանուկներ բարեգործական հիմնադրամի տնտեսական զարգացման ծրագրի պատասխանատու։
Կենսագրություն
Ծնվել է 1989 թվականի հոկտեմբերի 14-ին Երևանում, Հայկական ԽՍՀ։ 2007-2009 թվականներին ծառայել է ՀՀ Զինված ուժերում, ստանալով ավագ սերժանտ կոչումը։ 2016 թվականի ապրիլին որպես կամավոր զորագրվել է պաշտպանության բանակ, իրականացրել մարտական ծառայություն ։
Կրթություն
2006 թվականին գերազանցությամբ ավարտել է Երևանի Խաչատուր Աբովյանի անվան թիվ 84 դպրոցը։ 2006-2012 թվականներին սովորել և ավարտել է ԵՊՀ միջազգային հարաբերությունների ֆակուլտետը։ 2011 թվականի հոկտեմբեր-դեկտեմբեր ամիսներին Լոնդոնի LSI ուսումնական կենտրոնում անցել է մասնագիտական թարգմանության դասընթացներ։ 2012-2013 թվականներին «Լույս » կրթաթոշակի ծրագրի շրջանակներում Լոնդոնի համալսարանական քոլեջի սլավոնական և արևելաեվրոպական ուսումնասիրությունների դպրոցում ստացել է քաղաքականության, անվտանգության և ինտեգրացիայի մագիստրոսի կոչում։ 2015 թվականին հունվար-հունիս ամիսներին «Տավիտյան» կրթաթոշակով ուսանել է «Հանրային կառավարում և վարչարարություն» Ֆլետչերի իրավունքի և դիվանագիտության դպրոցում, Թաֆթս համալսարան, ԱՄՆ ։ 2016 թվականին Հայաստանի դիվանագիտական դպրոց ում վերապատրաստվել է միջազգային հարաբերություններ և դիվանագիտություն մասնագիտությամբ։
Գիտական գործունեություն
Ունի երկու տասնյակից ավելի գիտական և վերլուծական հոդվածներ հայաստանյան և միջազգային մամուլում։
Ծանոթագրություններ
Կատեգորիա:Խաչատուր Աբովյանի անվան թիվ 84 դպրոցի շրջանավարտներ Կատեգորիա:Հայ հասարակական գործիչներ Կատեգորիա:Հայ պետական գործիչներ Կատեգորիա:Հայ դիվանագետներ Կատեգորիա:Հայ քաղաքագետներ
Ձախող
Ձախող, գյուղ Արևմտյան Հայաստանում, Վանի վիլայեթի Գավաշի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Շուշիի պատմություն
Շուշի, քաղաք Արցախում։ Գտնվում է Լեռնային Ղարաբաղի Հանրապետության լեռնաշղթայի նախալեռներում, Գորիս-Ստեփանակերտ խճուղու վրա, Ստեփանակերտից 11 կմ հարավ, Աղդամ երկաթուղային կայարանից 37 կմ հարավարևմտյան․։ Կան արտադրական կոմբինատ, կաշվի գործարան, արլ․ երաժշտ․ գործիքների պատրաստման ֆաբրիկա։ Գորգագործության կենտրոն է։ Շուշիում է Ղարաբաղի մետաքսի կոմբինատի գործվածքային արտադրամասը։ Ունի գյուղատնտեսական տեխնիկում, մանկավարժական և երաժշտական համալսարաններ, երաժշտական դպրոց, պատմության թանգարան, մշակույթի տուն, գրադարաններ և կինոթատրոններ։ Շուշին կլիմայական առողջարան է։ Ամառը տաք է (հուլիսի միջին ջերմաստիճանը՝ 19 °C), ձմեռը՝ մեղմ (հունվարի միջին ջերմաստիճանը՝ —2 °C)։ Տարեկան տեղումները 645 մմ են։ Կան առողջարաններ, հանգստյան տներ, պիոներական ճամբար, տուրիստական հանգրվան։ Շուշին հիմնադրվել է 1752 թվականին, քաղաք է 1840 թվականից։ Պատմական տեղեկանք։ Բնական անմատչելի դիրքի շնորհիվ Շուշին հնագույն ժամանակներում Վարանդա գավառի հայ բնակիչների համար ծառայել է իբրև պաշտպանական ամրություն, որը հետագայում պարսպապատվելով, դարձել է բերդ։ Բերդապարսպի մեծ մասն այժմ էլ կանգուն է։ 18-րդ դարի 2-րդ կեսից բերդաքաղաք էր, իսկ 19-րդ դարում առևտրական, արհեստագործական ու մշակութային խոշոր կենտրոն։ Վաղ միջնադարում բերդը կոչվել է Շիկաքար։ Այստեղ իշխան Մահլ Սմբատյանը 9-րդ դարի կեսին հաղթել է արաբ, ասպատակիչ զորքին և ազատագրել գերեվարված հայ բնակչությանը։ Ուշ միջնադարյան աղբյուրները բերդը հիշում են տարբեր անուններով՝ Քարագլուխ, Քարագլխի բերդ, Քար, Քարագլխի սղնախ, հաճախ նաև՝ Շոշի բերդ, Շոշի սղնախ (որովհետև թշնամի ուժերի հարձակումների ժամանակ այնտեղ պատսպարվել է հարևան Շոշ ավանի և գավառի բնակչությունը)։ 18-րդ դարի սկզբին Շոշի բերդը եղել է թվով գերակշիռ` թուրք զորքերի դեմ հայոց ազատագրական մարտերի կենտրոն։ Բերդը հավանաբար այդ ժամանակ վերակառուցել ու ամրացրել են ազատագրական պայքարի հրամանատարները (Ավան հարյուրապետը և այլք), որոնք հիշվում են իբրև բերդի տերեր։ 1750-ական թվականներին Վարանդայի մելիքությանն ուխտադրժորեն տիրացած Շահնազար Բ, իր դեմ միավորված Ղարաբաղի մյուս չորս մելիքություններին դիմադրելու համար, դաշնակցել է «սարըջալու» կոչվող վաչկատուն ցեղի առաջնորդ Փանահ խանի հետ և նրան տրամադրել Շոշի բերդը։ Փանահ խանը Շահնազարի օգնությամբ այժմյան Շուշիի տեղում կառուցել է իր ամրոց նստավայրը (Փանահաբադ)։
Գրեմյաչկի (գյուղ, Ուգրանսկի շրջան)
Գրեմյաչկի (Гремячки), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Ստեֆանիա Տուրկևիչ
Ստեֆանիա Տուրկևիչ-Լիսովսկայա, 1937 թվականից՝ Լուկյանովիչ (ուկրաիներեն՝ Стефа́нія Турке́вич-Лісо́вська, з 1937 Лукіяно́вич, ), ուկրաինացի կոմպոզիտոր, դաշնակահարուհի, երաժշտագետ ։ Պաշտոնապես համարվում է ուկրաինացի առաջին կին կոմպոզիտորը ։ Խորհրդային տարիներին իշխանությունն արգելել էր նրա ստեղծագործությունների հրատարակումն ու կատարումը Ուկրաինայում և ողջ ԽՍՀՄ-ում ։
Կենսագրություն
Ծնվել է 1898 թվականի ապրիլի 25-ին, քահանայի ընտանիքում։ Հայրը՝ քահանա Իվան Տուրկևիչը (1872—1936 թթ.), նաև երգչախմբի դիրիժոր էր, կրոնի ուսուցիչ, երաժշտական քննադատ, մայրը՝ Սոֆյա Կորմոշը, երաժշտական լավ կրթություն ստացած դաշնակահարուհի էր (ժամանակին նվագակցել է օպերային անվանի երգչուհի Սալոմեյա Կրուշելնիցկայային)։ Երաժշտական ընտանիքում մեծացած, մանուկ հասակից երաժշտությամբ տարված Ստեֆանիան Լվովի իգական գիմնազիան ավարտելուց հետո ուսունառությունը շարունակել է այդ նույն քաղաքի Նիկոլայ Լիսենկոյի անվան բարձրագույն երաժշտական ինստիտուտ-ակադեմիայում՝ Վասիլի Բարվինսկու դասարանում, այնուհետև (1914—1916 թթ.) Վիեննայում աշակերտել է ճանաչված դաշնակահարներ Վիլհելմ Կուրցին ու Եժի Լյալևիչին։ Առաջին համաշխարհային պատերազմի ավարտվելուց հետո Լվովի Իվան Ֆրանկոյի անվան ազգային համալսարանում ուսումնասիրել է փիլիսոփայություն, մանկավարժություն և երաժշտագիտություն, միաժամանակ շարունակել է խորամուխ լինել երաժշտարվեստի նրբությունների ու գաղտնիքների մեջ՝ 1918-1920 թվականներին զուգահեռաբար ուսանելով պետական ուսուցչական ճեմարանում (սեմինարիայում), 1921 թ. առաջին կեսին՝ լեհական երաժշտական ընկերության կոնսերվատորիայում ։ 1921 թ. կեսերին ավարտելով Լվովի համալսարանը՝ 1921-1923 թթ. ուսումը շարունակել է Վիեննայում, որի համալարանում աշակերտել է Գվիդո Ադլերին, իսկ երաժշտական ակադեմիայում՝ Ֆ. Վյուրերին ու Յոզեֆ Մարքսին ։
1925 թվականին ամուսնացել է նկարիչ Ռոբերտ Լիսովսկու հետ ։ 1927—1930 թթ. ապրել է Բեռլինում, դասեր վերցրել Առնոլդ Շյոնբերգից և Ֆրանց Շրեկերից։ 1930 թվականին մեկնել է Պրահա, որի կոնսերվատորիայում կոմպոզիցիայի դասեր է առել Օտակար Շինից, ապա՝ վարպետության բարձրագույն դպրոցում՝ Վիտեսլավ Նովակից։ Սովորել է նաև Պրահայի Կարլի համալսարանում՝ դառնալով Զդենեկ Նեեդլիի ուսանողուհին ։ 1934 թվականին հենց Պրահայում էլ հաջողությամբ պաշտպանել է դոկտորական ատենախոսությունը «Украинский элемент в произведениях П. Чайковского „Черевички“ („Кузнец Вакула“), Н. Римского-Корсакова „Ночь перед рождеством“ и сравнение их с оперой Н. Лысенко „Різдвяна Ніч“» թեմայով ։
Ստեֆանիա Տուրկևիչ-Լիսովսկայան 1935—1939 թվականներին հարմոնիա և դաշնամուր է դասավանդել Լվովի բարձրագույն երաժշտական ինստիտուտ-ակադեմիայում, 1939 թվականից՝ կոնսերվատորիայում։
1937 թվականին մտերմացել է հոգեբույժ, գրող Նարցիս Լուկյանովիչի հետ, ամուսնացել ։ 1944 թվականին ընտանիքով տեղափոխվել են Վիեննա, 1946-ին՝ Անգլիա ։ Իր ստեղծագրծությունների հիմնական մասը կին կոմպոզիտորը գրել է Մեծ Բրիտանիայում ապրած ժամանակաշրջանում։
Վախճանվել է 1977 թվականի ապրիլի 8-ին, Քեմբրիջում։
Ստեղծագործությունների կատարումը
Կին կոմպոզիտորի որոշ ստեղծագործություններ 1920—1930-ական թվականներին կատարվել են Լվովում և Պրահայում, 1956—1961 թթ.՝ Արևմտյան Եվրոպայում, 1969—1970 թթ.՝ Կանադայում։ Վերջին տարիներս նրա մի շարք գործեր կատարվել են Ուկրաինայում և Կանադայում։ 2014 թվականին Կանադայում թողարկվել է Տուրկևիչի 20 երգերի ձայնագրություններն ամփոփող խտասկավառակ, որը «Galicians I — The Art Songs» հավաքածուի մաս է կազմել ։
Արտաքին հղումներ
Կատեգորիա:Ուկրաինացի կոմպոզիտորներ Կատեգորիա:Ուկրաինացի երաժշտագետներ Կատեգորիա:Ուկրաինացի երաժիշտներ
(3735) Տրեբոն
Միջին հեռավորությունը Արեգակից կազմում է 3,09826 ա. մ., առավելագույնը մոտենում է 2,6346 ա. մ. հեռավորության վրա և հեռանում 3,5619 ա. մ. ։ Արեգակի շուրջ մեկ ամբողջական պտույտ է կատարում 1991,94 երկրային օրվա ընթացքում, իր ուղեծրով շարժվելով միջինում 0,180729 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,21° անկյուն։
Չժոն Յին Չհե
Չոն Յին Չհե (정은채, ), հարավկորեացի դերասանուհի, մոդել, երգչուհի։
Կենսագրություն
Լոնդոնում ապրել է 8 տարի` սկսած միջնակարգ դպրոցի ավարտական դասարանից, երբ նա 15 տարեկան էր։ Իր ավագ եղբոր ազդեցության շնորհիվ, ով աշխատում էր Chorokbaem Media-ի պրոդյուսերական ընկերությունում, Չժոնը հետաքրքրվել է դերասանական կարիերայով` Հարավային Կորեա վերադառնալուց հետո։
Մանուկ հասակում ծնողների հետ երկու տարի ապրել է Մեծ Բրիտանիայում։ Ավարտել է Սուրբ Մարտինի անվան արվեստի և դիզայնի Կենտրոնական քոլեջը, մասնագիտացել է հագուստի դիզայնի բնագավառում։ Նա կարիերան սկսել է որպես մոդել, արժանացել է Ասիական նորաձևության 6-րդ փառատոնի (2011) մրցանակին։
Նկարահանվել է մի քանի տեսահոլովակներում։ 2013 թվականին նա թողարկել է EP ինդի ֆոլկ-երգեր, որոնք ինքն է գրել` Jung Eun-chae համանուն անվան տակ ։ Ապրում է Սեուլում ։
Ծանոթագրություններ
Կատեգորիա:Հարավկորեացի երգիչներ Կատեգորիա:Հարավկորեացի դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Հարավկորեացի մոդելներ
Աբրահամ Ա Աղբաթանեցի
Աբրահամ Ա Աղբաթանեցի, հայ հոգևորական գործիչ, մատենագիր, Ամենայն Հայոց կաթողիկոս (607-615) ։ Հաջորդել է Մովսես Բ Եղիվարդեցուն։ Նախքան կաթողիկոս ընտրվելը եղել է Ռշտունիք գավառի եպիսկոպոսը ։ Նրա օրոք է տեղի ունեցել Վրաց եկեղեցու բաժանումը Հայ Առաքելական եկեղեցուց։
Կենսագրություն
Ծնվել է մոտ VI դարի կեսերին, Վասպուրական աշխարհի Ռշտունիք գավառի Աղբաթան գյուղում։ Նախապես եղել է Ռշտունիքի եպիսկոպոսը ։ 607 թվականին մասնակցել է Հայ Առաքելական եկեղեցու եկեղեցական ժողովին, որին ներկա է եղել 50 եպիսկոպոս և 390 քահանա, սակայն հիշատակվում է միայն 12 եպիսկոպոսների անունները ։ Ժողովի ժամանակ չի ընտրվում կաթողիկոս, որի պատճառով էլ եպիսկոպոսները Վրկանի մարզպան Սմբատ Բագրատունու նախաձեռնությամբ նորից են գումարում եկեղեցական ժողով և կաթողիկոս ընտրում Ռշտունյաց Աբրահամ եպիսկոպոսին ։ Գահ բարձրանալով՝ նորընտիր կաթողիկոսը 607 թվականին նորից ժողով է հրավիրում, որպեսզի համոզվի հատկապես այն գավառների եպիսկոպոսների ուղղափառության մեջ, որոնք 571 թվականի պայմանագրով անցել էին Բյուզանդական կայսրությանը  ։ Այդ ժողովին մասնակցում են միայն 15 եպիսկոպոսներ ։
Գործունեությունը
VI-VII դարերում, ինչպես ողջ քրիստոնյա Արևելքում, այնպես էլ հայ և բյուզանդական եկեղեցիների միջև սրվել էր պայքարը դավանական հարցերի շուրջ։ Այդ պայքարն ընթացել է քաղկեդոնականների և հակաքաղկեդոնականների, նեստորականների և արևելյան եկեղեցիների, այդ թվում՝ Հայ Առաքելական եկեղեցու միջև։ Սասանյան Պարսկաստանի և Բյուզանդիայի միջև շարունակվող պատերազմում երկու կողմերն էլ ձգտել են իրենց կողմը գրավել քրիստոնյաներին՝ այդ քաղաքականության մեջ մեծ տեղ հատկացնելով դավանության խնդիրներին։ Չնայած արդեն V դարի վերջին նեստորական եկեղեցին Պարսկաստանում պաշտոնապես ճանաչում էր ստացել, սակայն քաղկեդոնականություն ընդունած Բյուզանդիայի ազդեցությունից հայերին հեռացնելու համար Պարսից Խոսրով Բ Փարվեզ թագավորը պաշտպանել է Հայ եկեղեցու հակաքաղկեդոնական դիրքը և խրախուսել հակահունական տրամադրությունները։ Վրկանի մարզպան Սմբատ Բագրատունի Բազմահաղթի (VI դարի վերջ) միջոցով հեռացնելով Հայքի հունաց մասի հակաթոռ Հովհաննես կաթողիկոսին, որին հաստատել էր բյուզանական Մորիկ կայսրը (591 թվականից), թույլատրել է Մարզպանական Հայաստանի մայրաքաղաք և կաթողիկոսանիստ Դվինում կառուցել նոր եկեղեցի, իսկ ավելի ուշ՝ Պարսից ժողովում Հայ եկեղեցու դավանանքը ճանաչել է միակ ուղղափառ դավանությունը Պարսից տերության սահմաններում։ Աբրահամ Ա Աղբաթանեցու օրոք պայքարը բյուզանդական և պարսկական կողմնորոշում ունեցող քրիստոնյաների (հայեր, վրացիներ, ասորիներ) միջև շարունակվել է քաղկեդոնական և հակաքաղկեդոնական դավանանքի քողի տակ։ Չնայած Աղբաթանեցու ջանքերին՝ հետ պահել Վրաց Կյուրիոն կաթողիկոսին քաղկեդոնականություն ընդունելուց և հույների հետ դավանական միություն հաստատելուց, այնուամենայնիվ 608 թվականին Վրաց եկեղեցին ընդունել է քաղկեդոնականությունը։
Հոգևոր ժառանգությունը
Այդ շրջանի իրադարձությունների, դավանական թեժ պայքարի կարևոր վավերաթղթեր են «Գիրք թղթոցում» պահպանված՝ Աղբաթանեցու եպիսկոպոսական և կաթողիկոսական գործունեությանը վերաբերող թղթերը, շրջաբերական գրությունները՝ ուղղված Վրաց Կյուրիոն կաթողիկոսին, Ցուրտավի Մովսես եպիսկոպոսին, Վրթանես Քերթողին, Վրկանաց մարզպան Սմբատ Բագրատունուն։ Հատկապես Վրաց Կյուրիոն կաթողիկոսին գրած թղթերում Աղբաթանեցին շեշտել է Հայոց, Վրաց և Աղվանից եկեղեցիների միությունը VI դարի սկզբին, երբ նրանք միասնաբար պայքարել են Հույն եկեղեցու նկրտումների և քաղկեդոնականության դեմ («Գիրք թղթոց»)։ Հայոց կաթողիկոսն իր թղթերում կարևոր տեղեկություններ է հաղորդել Դվինի 506 թվականի Ա ժողովի ընդունած որոշումների, Հայ եկեղեցու հակաքաղկեդոնական դիրքորոշման վերաբերյալ։ Ըստ Աղբաթանեցու, Դվինի Ա ժողովի գլխավոր նպատակը Քաղկեդոնի և քաղկեդոնական խնդիրների հանդեպ Հայ եկեղեցու և նրա ավագությունն ու գահերեցությունն ընդունող Վրաց և Աղվանից եկեղեցիների դավանական դրության պարզեցումն էր, միասնական պաշտոնական դիրքորոշման արտահայտումը։